הוועדה המשותפת לעניין חוק נתוני אשראי, כנסת 16, פרוטוקול מספר 3, 2003-09-03 12:45

שלום שמחון: יש עבודה כתובה בעניין הזה?

טנה שפניץ: לא, לא ממש, היה הרבה הלוך וחזור בעניינים האלה.

טנה שפניץ: כי היו הרבה דברים שהיה צריך לדבר עליהם.

דוד טל: השאלה היא אם לא עלול להיווצר מצב שבגלל ריבוי תביעות נגד חברה מסוימת הסכום הזה, גם אם נקבל אותו, לא ייתן שום שיפוי ושום תרופה לאנשים אחרים.

טנה שפניץ: לא צריך לדאוג שכל הזמן יהיה התחום הזה.

טנה שפניץ: אבל גם הביטוח וגם זה – זה לא תרופה אולטימטיבית, שבטוח לא ייגרם נזק ללקוח.

טנה שפניץ: עד גבול מסוים יש הגנה, כדי לצאת לדרך.

טנה שפניץ: זה נועד גם להרתיע.

טנה שפניץ: הרי אם הם צריכים להניח ערבות בנקאית גדולה לזמן רב, זה הרבה כסף.

טנה שפניץ: ההנחה היא שהרוב יבחרו בביטוח ואז הם צריכים לתת סכום כלשהו למקרים שבהם הביטוח לא מכסה.

דוד טל: יש גם סמכות לשנות את סכום הביטוח, את גודל הביטוח.

דוד טל: מאילו טעמים למשל אפשר לעשות זאת?

דוד טל: האם זה רק עולה או גם יכול לרדת?

טנה שפניץ: למשל ההיקף, אם ההיקף הצטמצם מאוד, יש מספר דוחות קטן.

טנה שפניץ: צריך להתחיל ולראות איך זה פועל.

דן אבנון: יש להוסיף שבמניין הדוחות לא ייספרו דוחות שאדם ביקש לקבל על עצמו בחינם.

טנה שפניץ: למה?

טנה שפניץ: שם מותר לטעות?

דן אבנון: לא, אבל למה צריך לבטח את זה?

שלום שמחון: עו"ד אבנון, היום בכל בעיה אתה מנסה לחטוף, חטוף כפי יכולתך.

שלום שמחון: תן קצת לאחרים.